62020TO0760_INF
Διάταξη του Γενικού Δικαστηρίου (δεύτερο τμήμα)της 10ης Αυγούστου 2021 –Jakeliūnas κατά ЕSMA
(Υπόθεση T-760/20)
«Προσφυγή ακυρώσεως και προσφυγή κατά παραλείψεως – Αίτηση κίνησης έρευνας – Άρνηση του προέδρου της ESMA – Πράξη μη δεκτική προσφυγής – Απαράδεκτο – Αίτηση έκδοσης διαταγής – Αναρμοδιότητα»
1.
Ένδικη διαδικασία – Εισαγωγικό δικόγραφο – Τυπικά στοιχεία – Προσδιορισμός του αντικειμένου της διαφοράς – Συνοπτική έκθεση των προβαλλόμενων ισχυρισμών – Διατύπωση των αιτημάτων του προσφεύγοντος κατά τρόπο μη διφορούμενο
(Οργανισμός του Δικαστηρίου, άρθρα 21 και 53· Κανονισμός Διαδικασίας του Γενικού Δικαστηρίου, άρθρο 76)
(βλ. σκέψη 16)
2.
Προσφυγή ακυρώσεως – Πράξεις δεκτικές προσφυγής – Πράξεις που προορίζονται να παραγάγουν έννομα αποτελέσματα – Έννοια – Προϋποθέσεις
(Άρθρο 263 ΣΛΕΕ)
(βλ. σκέψη 24)
3.
Προσφυγή ακυρώσεως – Πράξεις δεκτικές προσφυγής – Άρνηση του προέδρου της Ευρωπαϊκής Αρχής Κινητών Αξιών και Αγορών (ESMA) να κινήσει έρευνα σχετικά με προβαλλόμενη παραβίαση του δικαίου της Ένωσης – Δεν εμπίπτει
(Άρθρο 263 ΣΛΕΕ· κανονισμοί του Ευρωπαϊκού Κοινοβουλίου και του Συμβουλίου 1095/2010, άρθρα 17 § 2 και 22 § 4, και 2019/2175· κανονισμός 1/2003 του Συμβουλίου)
(βλ. σκέψεις 25, 29-33)
4.
Προσφυγή κατά παραλείψεως – Φυσικά ή νομικά πρόσωπα – Παραλείψεις δεκτικές προσφυγής – Προβαλλόμενη παράλειψη της Ευρωπαϊκής Αρχής Κινητών Αξιών και Αγορών (ESMA) να εκδώσει πράξη δυνάμενη να προσβληθεί με προσφυγή ακυρώσεως – Δεν εμπίπτει – Αίτημα να διαπιστωθεί η παράλειψη της ESMA – Απαράδεκτο
(Άρθρα 263 και 265 ΣΛΕΕ· κανονισμός 1095/2010 του Ευρωπαϊκού Κοινοβουλίου και του Συμβουλίου, άρθρα 17 και 22 § 4)
(βλ. σκέψεις 37-39)
5.
Προσφυγή ακυρώσεως – Αρμοδιότητα του δικαστή της Ένωσης – Αίτημα με το οποίο ζητείται να απευθυνθεί εντολή προς θεσμικό όργανο – Απαράδεκτο
(Άρθρο 263 ΣΛΕΕ)
(βλ. σκέψη 40)
Αντικείμενο
Κατ’ ουσίαν, αφενός, προσφυγή δυνάμει του άρθρου 265 ΣΛΕΕ με αίτημα να διαπιστωθεί ότι η ESMA παρανόμως παρέλειψε να κινήσει έρευνα σχετικά με παράβαση της οδηγίας 2003/6/ΕΚ του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, για τις πράξεις προσώπων που κατέχουν εμπιστευτικές πληροφορίες και τις πράξεις χειραγώγησης της αγοράς (κατάχρηση αγοράς) (ΕΕ 2003, L 96, σ. 16), και, αφετέρου, προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης που περιέχεται στο έγγραφο του προέδρου της ESMA της 20ής Οκτωβρίου 2020 περί άρνησης κίνησης της εν λόγω έρευνας.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή.
2)
Καταδικάζει τον Stasys Jakeliūnas στα δικαστικά έξοδα.